**201020**

**Еремия. Екіншісі**

***«Мен сені шешеңнің құрсағында жаратпастан бұрын-ақ білген болатынмын. Анаңның құрсағынан шықпай тұрып-ақ сені өз қызметіме бағыштап, халықтарға пайғамбар болуға тағайындап белгіледім.»***

***(Еремия 1:5)***

Бір халыққа олардың қырылуы туралы алдын-ала ескерту - ешқашан оңай болған емес, бірақ Еремияға әсіресе қиын болды, өйткені Жаратқан Ие оған үйленіп, ұл-қыз сүюіңе тыйым салды. Еремия өз халқы үшін мінажат еткен кезде де, Жаратқан Ие: «Бұл халықтың игілігін тілеп Маған сиынба! Олар ораза ұстаса да, жалбарынышына құлақ аспаймын! Құрбандықтар мен астық тартуларын өртеп ұсынса да, соларын қабылдамаймын! Мен оларды семсер, ашаршылық және індет арқылы қырып-жоямын.» (Еремия 14:11-12) Бұл адам үкіметке соншалықты ұнамағаны, Еһуди, Еремияның пайғамбарлық сөздері бар кітапты, қағаз кесетін пышағымен кесіп алып, алдындағы ашық пешке салып отырды. Ақыры осылайша кітаптағы бүкіл жазба отқа өртелді.

Еремияның пайғамбарлық сөзінде, өз елін өте жақсы көретін және Құдайды одан да көбірек сүйетін жұмсақ, сезімтал және қамқор адам көрінеді. Сонымен қатар, Құдайдың барлық басшылығын өз бойында сезінген және егер Исраил халқы Құдайдың мейірімін қабылдаса, олардың құтқарылатынына толық сенімді болған адам көрінеді.

Алайда, Еремияның басқа да көзқарасы болды. Егер адамдар толығымен өзгеріп, күнәларын мойындап, тәубе етпесе, олар қырылып, жойылып қалулары мүмкін еді. Ол мызғымас қайсарлықпен өзінің шақыруына адалдық танытты, бірақ сонымен бірге, Құдайдың еркін қабылдамаған кезде өлім жазасына кесілген жерлестерін жоқтады. «Себебі Менің халқым екі түрлі зұлымдық жасады: олар Мені, «тірі судың қайнар көзін», тастап кетті және өздеріне арнап «құдықтар» қазып алды. Сол «құдықтарының» жырық тесіктері болғандықтан, оларда су сақталмайды.» (Еремия 2:13)

Егер Еремия біздің кезде өмір сүрген болса, онда ол өз заманындағыдай әлем көшбасшыларына жүгінген болар еді. Өтйкені ол түзу мінезді адам болатын. «Адамның жүрегі бәрінен бетер алдамшы әрі жазылмайтындай бүлінген. Оны танып біле алатын кім бар?» (Еремия 17:9)

Бүгін де, Иеміз бізге Еремия сияқты, әлемнің көз-қарасына қарсы тұратын және Құдіретті Құдайдың еркіне табандылықпен бағынатын адамдарды береді.